als_Latn dik_Latn sna_Latn
- (FOTO+VIDEO) Me lexim të Kur’anit bëhet inaugurimi i monumentit në nder të dëshmorëve të 15 korrikut
Plotësimi i kritereve të Kopenhagës është rruga e duhur për të çuar vendin më shpejtë drejt integrimeve euroatlantike. Ndërsa shqiptarët janë ata që dëshmuan se e duan këtë rrugë dhe jo rrugën që ua imponoi qeveria e kaluar. Kështu deklaruan profesorët universitar Nano Ruzhin dhe Besa Kadriu në emisionin debativ Arena, në TV SHENJA. Sipas ish-ambasadorit Nano Ruzhin ardhja e grupit të ekspertit Pribe në vendin tonë, është një lloj impulsi që edhe më tepër të afrohemi drejt integrimeve euroatlantike.
“Në fillim duhet ti plotësojmë kushtet. Ka dy kushte të mëdha. I pari është plani jonë aksionar për anëtarësim, të cilin çdo shtet aspirant duhet ta plotësojë, siç e plotësuan anëtarët tjerë, patjetër të përgjigjemi pozitivisht në reformat në sferën e sistemit politik, demokracisë, planimin afatgjat të buxhetit të sigurisë. Në komunikatën përfundimtare të Samitit të Bukureshtit në vititn 2008 ku shkruan se shteti do të marrë ftesë për anëtarësim kur do të gjejë zgjidhje të përbashkët të pranueshme me Athinën”, ka thënë Nano Ruzhin, ish-ambasador.
Ndërsa profesoresha Besa Kadriu potencon faktin se afrimi drejt NATO-s dhe BE-së është afrim dhe implementim i vlerave evropiane dhe të NATO-s, siç janë demokracia, sundimi i së drejtës, liria e mediave, liria e qytetarëve. Sipas profesoreshës Kadriu, në periudhën e kaluar dhe tani, shqiptarët luajnë rol shum konstruktiv.
“Dëshmuan se janë një etnitet shumë paqësor në Maqedoni, u munduan që përmes rrugës dhe formave paqësore tja bëjnë me dije edhe faktorit ndërkombëtar por edhe institucioneve të brendshme se rruga nga e cila ata kishin filluar të na çonin neve brenda si shoqëri dhe mënyrën e ndërtimit të këtij sistemi, nuk ishte ajo e duhura, sepse dëshmoi, se siç rrodhën proceset, ajo formë e funksionimit të asisoj shteti nuk i shërbeu as Maqedonisë , aq më pak edhe neve këtu si shqiptarë”, ka deklaruar Besa Kadriu, profesoreshë universitare.
Profesoresha Kadriu nënvizoi se edhe Ballkani Perëndimor është pjesë e Kontinentit të Evropës, kështu që Evropa nuk mund të ribëhet pa mos u ribashkuar të gjitha pjesët e saj.
Enis Murtezi /SHENJA/
Ekspertët: Maqedonia afër anëtarësimit në NATO by tvshenjaofficial
als_Latn als_Latn als_Latn als_Latn als_Latn als_Latn gaz_Latn als_Latn